PATVIRTINTA

 Telšių lopšelio-darželio ,, Saulutė“

 direktoriaus 2021m.sausio 20 d.

 įsakymu Nr. V-6

**TELŠIŲ RAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ MENINIO (MUZIKOS IR DAILĖS) -KŪRYBINIO PROJEKTO ,,APJUOSKIM LIETUVĖLĘ DAINOM IR MARGOM JUOSTOM“**

1. **BENDROSIOS NUOSTATOS**
2. Telšių lopšelio-darželio ,,Saulutė“ inicijuojamo meninio (muzikos ir dailės)-kūrybinio projekto ,,Apjuoskim Lietuvėlę dainom ir margom juostom“ ( toliau –Projektas) nuostatai reglamentuoja projekto tikslą, uždavinius, dalyvius, darbų organizavimo tvarką.
3. Projektas ,,Apjuoskim Lietuvėlę dainom ir margom juostom“ skirtas ikimokyklinio ir priešmokyklinio ugdymo vaikų meniniams ir patriotiniams jausmams ugdyti, ieškant inovatyvių ugdymo ir sklaidos galimybių.
4. Projektą organizuoja Telšių lopšelio-darželio ,,Saulutė“ meninio ugdymo mokytojos Jolanta Vaitkuvienė, Monika Stripeikienė, koordinuoja lopšelio-darželio direktorė Rosita Petkuvienė ir direktoriaus pavaduotoja Laimutė Papartienė.
5. Projekto nuostatai skelbiami Telšių lopšelio-darželio ,,Saulutė“ internetinėje svetainėje [www.saulutetelsiai.lt](http://www.saulutetelsiai.lt), socialinio puslapio Facebook Telšių lopšelis - darželis „Saulutė“ paskyroje ir puslapyje
6. **TIKSLAS IR UŽDAVINIAI**
7. Projekto tikslas - ugdyti vaikų patriotiškumą, organizuojant virtualų renginį-koncertą, skirtą Lietuvos Nepriklausomybės atkūrimo dienai paminėti. Ieškoti inovatyvių darbo metodų organizuojant ugdymą, tarpinstitucinį bendradarbiavimą ir renginių sklaidą.
8. Uždaviniai:
	1. Papasakoti vaikams apie Lietuvos Nepriklausomybės atkūrimo dieną ir jos įvykius.
	2. Supažindinti vaikus su lietuvių tautodaile, atkreipiant dėmesį į tautinių juostų raštus, spalvas.
	3. Ugdyti menines kompetencijas, skiepyti meilę tėvynei mokantis dainų.
	4. Plėtoti vaikų kūrybinius gebėjimus, spalvinant irpiešiant tautines juostas.
	5. Tobulinti mokytojų išmaniųjų technologijų kompetencijas, kuriant virtualaus koncerto įrašą ir talpinant nuotraukas.
	6. Skatinti ugdymo įstaigų ir mokytojų bendravimą ir bendradarbiavimą.
9. **DALYVIAI**
10. Projekto ,,Apjuoskim Lietuvėlę dainom ir margom juostom“ dalyviai- Telšių rajono ikimokyklinio ir priešmokyklinio ugdymo įstaigų mokytojai ir ugdytiniai.
11. **ORGANIZAVIMO IR DALYVAVIMO TVARKA**
12. Projekto trukmė -5 savaitės. Projekto veiklos vykdymo laikas nuo 2021m. sausio 25 d. iki 2021m. kovo 11 d.
13. Įstaigos, norinčios dalyvauti projekte, užpildo dalyvio anketą (1priedas) ir siunčia el.paštu saulutetelsiai@gmail.com arba jvaitkuvien@gmail.com iki š.m. vasario 1d.
14. Projekte dalyvauti norą pareiškę mokytojai atsiunčia nuotrauką (po vieną nuo įstaigos) su vaikų nupieštomis tautinėmis juostomis.
15. Paruošia muzikinį kūrinį (dainelę) (vieną nuo įstaigos) ir jį nufilmuoja.
16. Nuotraukas ir filmuotą medžiagą siųsti iki 2021-02-26 dienos imtinai, adresu saulutetelsiai@gmail.com .
17. Atsiųstos nuotraukos ir filmuota medžiaga bus panaudota kuriant video koncertą Kovo 11-osios dienos paminėjimui.
18. Sumontuotos video koncerto medžiagos nuoroda bus pasidalinta su projekto dalyviais, anketoje nurodytu el. adresu.
19. Pasibaigus projekto vykdymo laikui, projekto dalyviai gauna padėkos raštus elektroniniu paštu, nurodytu dalyvio anketoje.
20. Įstaigos mokytojai, dalyvaujantys projekte, suderina su tėvais dėl vaiko viešinimo filmuotoje medžiagoje.
21. **BAIGIAMOSIOS NUOSTATOS**
22. Projekto dalyviai, pateikę organizatoriams nuotraukas ir filmuotą medžiagą, sutinka, kad gauta informacija bus naudojama projekto sklaidos tikslais.
23. Iškilus klausimų dėl projekto vykdymo/organizavimo, galima kreiptis: jvaitkuvien@gmail.com tel. Nr. 861513585- Jolanta Vaitkuvienė monilezuk@gmail.com tel. Nr. 860569099- Monika Stripeikienė

I PRIEDAS

**TELŠIŲ IKIMOKYKLINIO UGDYMO ĮSTAIGŲ**

**MENINIO (MUZIKOS IR DAILĖS) -KŪRYBINIO PROJEKTO**

**,,APJUOSKIM LIETUVĖLĘ DAINOM IR MARGOM JUOSTOM“**

**Dalyvio anketa**

|  |  |  |
| --- | --- | --- |
| **Ugdymo įstaigos pavadinimas, elektroninio pašto adresas** | **Už projektą atsakingo pedagogo vardas, pavardė, elektroninio pašto adresas** | **Muzikinio kūrinio pavadinimas, autorius** |
|  |  |  |